Diari Oficial de la Generalitat Valenciana


Sumari del DOGV 9273, del 08-02-2022 (2022/770)

RESOLUCIÓ de 25 de gener de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9273

Data del DOGV
:   08-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/770


Data del document
:   25-01-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 25 de gener de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació. [2022/770]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
Convocar l'oferta pública de diferents places d'aquest organisme amb contracte laboral temporal, a càrrec de diversos projectes d'investigació, segons figuren en els annexos d'aquesta resolució, d'acord amb les bases següents.  
  
Primera. Requisits generals de les persones aspirants.  
1.1. Tenir la nacionalitat espanyola, tenir la nacionalitat d'un país membre de la Unió Europea o ser d'un estat en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors en els termes en què aquesta legislació està definida en el Tractat constitutiu de la Unió Europea. En aquest últim cas, s'ha de presentar el resguard d'haver sol·licitat la targeta de residència comunitària.  
Així mateix, s'hi poden presentar persones amb nacionalitat diferent a l'esmentada anteriorment, sempre que complisquen els requisits que estableix la normativa vigent. Qui obtinga l'adjudicació del lloc de treball ofert ha d'acreditar que és posseïdor, en el moment de la contractació, almenys del permís de treball i de residència.  
1.2. Tenir complerts, almenys, 16 anys el dia en què acaba el termini de presentació de sol·licituds.  
1.3. Posseir la titulació acadèmica que figura en l'annex corresponent a la convocatòria que se sol·licita.  
Quan la categoria que se sol·licite siga de doctor, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació, de la credencial que n'acredite, si escau, l'homologació o del certificat d'equivalència al nivell acadèmic de doctor expedit per la universitat que l'atorgue. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
  
Quan la categoria que se sol·licite siga de titulat superior, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació o de la credencial que n'acredite, si escau, l'homologació o de la declaració d'equivalència a titulació. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
En el cas de titulacions obtingudes a l'estranger que no estiguen homologades, de les quals no s'haja declarat la seua equivalència o que no hagen estat reconegudes en la data d'acabament del termini de presentació de sol·licituds, es pot substituir aquest requisit, sempre que l'òrgan convocant presumisca que la titulació és equivalent a la que exigeix la convocatòria, per l'acreditació d'haver iniciat la tramitació per a l'homologació, la declaració d'equivalència o el reconeixement.  
Es rescindirà el contracte si l'autoritat acadèmica competent denega l'homologació. S'entén que hi ha denegació quan l'homologació està condiciona al compliment de determinats requisits que no es tenen.  
  
1.4. Si s'exigeix com a requisit un nivell d'idioma, per a la seua avaluació s'utilitza la Taula d'equivalències d'acreditació de L2 de la UV, aprovada per Acord del Consell de Govern del 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
1.5. No patir cap malaltia ni estar afectat per limitació física o psíquica que siga incompatible amb l'exercici de les corresponents funcions.  
1.6. No estar inhabilitat per a l'exercici de funcions públiques o no haver estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment no estar sotmeses a sanció disciplinària o condemna penal que els impedisca, en el seu cas, l'accés a la funció pública o, si no n'hi ha acreditació, còpia de la sol·licitud d'emissió, sense perjudici de declaració jurada per part de les persones interessades.  
Tots aquests requisits s'han de tenir en el moment d'acabament del termini de presentació de sol·licituds i mantenir-les durant el procés selectiu.  
  
Segona. Sol·licituds  
2.1. Les persones interessades han de tenir els requisits indicats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament mitjançant la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació (http://www.uv.es/pasinvest) a partir de la publicació d'aquesta resolució en el DOGV. Per poder emplenar com cal la sol·licitud, la Universitat té a la disposició de les persones interessades una guia a la qual es pot accedir a través de l'enllaç: https://go.uv.es/snh0jds.  
Les persones que tinguen dificultats a l'hora de realitzar la tramitació electrònica, poden accedir a l'eina de suport TIC de la Universitat de València a través del correu electrònic: ovcawe@mf.th. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, mitjançant correu electrònic a l'adreça: zyeefjb@sx.nu  
2.2. El termini de presentació de les sol·licituds és de deu dies hàbils a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Tercera. Documentació que s'ha d'adjuntar electrònicament.  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per fer-ho, de la manera següent:  
3.1. Cal inserir en la pestanya quarta el document pdf del títol acadèmic o del resguard d'haver abonat els drets d'expedició. En cas de titulacions estrangeres, és necessari acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents pdf que acrediten qualsevol altre requisit que s'exigisca en la convocatòria.  
  
3.2. Cal inserir en la pestanya cinquena el document pdf del DNI, passaport o NIE. Aquests dos últims documents només són necessaris si la persona no té la nacionalitat espanyola.  
3.3. També s'hi ha d'inserir un document pdf, o un zip, del currículum, per al qual es pot fer servir el model establert en l'enllaç: http://go.uv.es/f3lcmfj, i els mèrits degudament acreditats.  
  
No cal que els documents adjuntats estiguen compulsats en aquest moment del procediment, n'hi ha prou amb la declaració jurada de la persona interessada sobre l'autenticitat de tot el que es diu en la sol·licitud i dels documents annexats, sense perjudici que en qualsevol moment la comissió o la Universitat puga requerir els i les aspirants perquè acrediten la veracitat de les circumstàncies i documents aportats, que hagen sigut objecte de valoració.  
  
Quarta. Sistema selectiu  
4.1. El sistema selectiu consisteix en la valoració del currículum de les persones aspirants per part de la comissió avaluadora, la composició de la qual figura en l'annex corresponent a la convocatòria que se sol·licita. Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits al·legats en el currículum que no s'hagen justificat documentalment en el termini de presentació d'instàncies, no seran tinguts en compte en la resolució del concurs.  
4.2. La comissió pot, si ho considera oportú, realitzar una entrevista a les persones aspirants. El nombre de les persones que passen a la fase d'entrevista, que és eliminatòria, es determina per criteri de la comissió avaluadora.  
4.3. Finalitzat el procés selectiu, es publica la baremació de les persones aspirants, la proposta de contractació i la resolució en el tauler d'anuncis del Servei de Recursos Humans Personal d'Administració i Serveis (RH-PAS) i en la pàgina web http://www.uv.és/pasinvest.  
4.4. En l'acta, la comissió avaluadora pot establir que una part o totes les persones que han participat en la selecció constituïsquen una borsa de treball.  
4.5. La comissió avaluadora pot declarar desert el procediment de selecció si, després de valorar els mèrits i de realitzar, si és el cas, l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
  
Cinquena. Comissió avaluadora  
5.1. La comissió avaluadora és la que figura en l'annex corresponent a la convocatòria que se sol·licita.  
5.2. Els membres de la comissió avaluadora s'han d'abstenir d'intervenir-hi quan es troben en alguna circumstància de les que preveuen els articles 23 i 24 de la Llei 40/2015, d'1 d'octubre, de règim jurídic del sector públic.  
La presidència pot sol·licitar als membres de la comissió una declaració expressa de no trobar-se en les circumstàncies que preveuen els articles esmentats.  
5.3. La comissió ha de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
5.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
5.5. Per a les comunicacions i qualsevol problema que puga sorgir, la comissió avaluadora té la seu al lloc que s'indique en l'annex corresponent a la convocatòria que se sol·licita.  
  
Sisena. Informació sobre les dades recollides  
6.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats que són objecte de la convocatòria, així com, en el seu cas, la posterior gestió de personal de conformitat amb el que disposa la Llei orgànica 6/2001, de 21 de desembre, d'universitats.  
Part de les dades pot ser publicada en el tauler oficial de la Universitat de València i en la pàgina web de la Secció de Gestió de la Investigació.  
A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
6.2. Per a més informació sobre el tractament de les dades, es pot accedir a l'enllaç: http://go.uv.es/88bqyh6  
  
Setena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració pot, si escau, revisar les resolucions del tribunal, d'acord amb l'esmentada norma.  
  
València, 25 de gener de 2022.- La rectora, p. d. (DOGV 18.01.2021), el gerent: Juan Vicente Climent Espí.  
  
  
  
  
  
ANNEX I  
Oferta pública d'una plaça de tècnic o tècnica superiors de suport a la investigació de la Universitat de València amb contracte laboral temporal. Projecte: «Tactile feedback enriched virtual interaction through virtual reality and beyond (TACTILITY). CPI-22-011».  
  
  
Condicions generals del lloc de treball ofert  
1. Projecte: «Tactile feedback enriched virtual interaction through virtual reality and beyond (TACTILITY). CPI-22-011».  
2. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
3. Jornada de treball: 20 hores setmanals.  
4. Objecte i període:  
Col·laboració en el projecte de recerca.  
El contracte està determinat per la durada del projecte i la disponibilitat pressupostària.  
5. Requisits:  
Titulació: grau o llicenciatura en Psicologia, o titulació equivalent.  
  
Màster en Psicologia General Sanitària, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Doctorat en Psicologia relacionat amb Intervencions Psicològiques amb el suport de les Tecnologies de la Informació i la Comunicació.  
- Experiència en desenvolupament de projectes de recerca europeus (coordinació i gestió, captació de mostra, realització de protocols d'avaluació i intervenció, i execució dels estudis).  
- Experiència en la redacció d'articles científics i participació en conferències nacionals i internacionals.  
- Experiències en psicologia clínica en l'enfocament cognitiu-comportamental (avaluació i tractament).  
- Experiència en aplicacions tecnològiques en l'àmbit de la psicologia clínica.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
Presidenta: Carolina Moreno Castro, professora del Departament de Teoria dels Llenguatges i Ciències de la Comunicació.  
Vocal 1: Rosa María Baños Rivera, professora del Departament de Personalitat, Avaluació i Tractaments Psicològics.  
Vocal 2: Paula Samper García, professora del Departament de Psicologia Bàsica.  
Vocal 3: Ausiàs Josep Cebolla Martí, professor del Departament de Personalitat, Avaluació i Tractaments Psicològics.  
Secretari: José Heliodoro Marco Salvador, professor del Departament de Personalitat, Avaluació i Tractaments Psicològics.  
  
Comissió avaluadora suplent  
Presidenta: Irene Gil Saura, professora del Departament de Comercialització i Investigació de Mercats.  
Vocal 1: Marta Miragall Montilla, professora del Departament de Personalitat, Avaluació i Tractaments Psicològics.  
Vocal 2: Pedro Rafael Gil Monte, professor del Departament de Psicologia Social.  
Vocal 3: Adriana Mira Pastor, professora del Departament de Personalitat, Avaluació i Tractaments Psicològics.  
Secretari: Jesús Castro Calvo, professor del Departament de Personalitat, Avaluació i Tractaments Psicològics.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Polítiques de Benestar Social (POLIBENESTAR) de la Universitat de València.  
  
  
ANNEX II  
Oferta pública d'una plaça de tècnic o tècnica superiors de suport a la investigació de la Universitat de València amb contracte laboral temporal. Projecte: «Tecnologías Asistivas de Voz Multiplataforma para la detección y abordaje de Soledad No Deseada en personas mayores (DIAL). CPI-22-010», cofinançat per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2014-2020 i per l'Agència Valenciana de la Innovació ?AVI.  
  
Condicions generals del lloc de treball ofert  
1. Projecte: «Tecnologías Asistivas de Voz Multiplataforma para la detección y abordaje de Soledad No Deseada en personas mayores (DIAL). CPI-22-010».  
2. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
3. Jornada de treball: 26 hores setmanals.  
4. Objecte i període:  
Col·laboració en el projecte de recerca.  
El contracte està determinat per la durada del projecte i la disponibilitat pressupostària.  
5. Requisits:  
Titulació: grau o llicenciatura en Psicologia, o titulació equivalent.  
  
Màster en Psicologia General Sanitària, o titulació equivalent.  
Anglès: certificat de nivell C1, o titulació equivalent.  
Valencià: certificat de nivell C2, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Doctorat en Psicologia relacionat amb la Psicologia Clínica i de la Salut, i les Tecnologies de la Informació i la Comunicació.  
- Experiència en la participació i el desenvolupament de projectes de recerca (coordinació i gestió, captació de mostra, realització de protocols d'avaluació i intervenció, i execució dels estudis).  
- Experiència en la redacció d'articles científics i participació en conferències nacionals i internacionals.  
- Experiència en psicologia clínica en l'enfocament cognitiu-comportamental (avaluació i tractament).  
- Experiència en aplicacions tecnològiques en l'àmbit de la psicologia clínica.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
Presidenta: Carolina Moreno Castro, professora del Departament de Teoria dels Llenguatges i Ciències de la Comunicació.  
Vocal 1: Rosa María Baños Rivera, professora del Departament de Personalitat, Avaluació i Tractaments Psicològics.  
Vocal 2: Paula Samper García, professora del Departament de Psicologia Bàsica.  
Vocal 3: Ausiàs Josep Cebolla Martí, professor del Departament de Personalitat, Avaluació i Tractaments Psicològics.  
Secretari: José Heliodoro Marco Salvador, professor del Departament de Personalitat, Avaluació i Tractaments Psicològics.  
  
Comissió avaluadora suplent  
Presidenta: Irene Gil Saura, professora del Departament de Comercialització i Investigació de Mercats.  
Vocal 1: Marta Miragall Montilla, professora del Departament de Personalitat, Avaluació i Tractaments Psicològics.  
Vocal 2: Pedro Rafael Gil Monte, professor del Departament de Psicologia Social.  
Vocal 3: Adriana Mira Pastor, professora del Departament de Personalitat, Avaluació i Tractaments Psicològics.  
Secretari: Jesús Castro Calvo, professor del Departament de Personalitat, Avaluació i Tractaments Psicològics.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Polítiques de Benestar Social (POLIBENESTAR) de la Universitat de València.  
  
  
ANNEX III  
Oferta pública d'una plaça de tècnic o tècnica superiors de suport a la investigació de la Universitat de València amb contracte laboral temporal. Projecte: «Tactile feedback enriched virtual interaction through virtual reality and beyond (TACTILITY). CPI-22-012».  
  
Condicions generals del lloc de treball ofert  
1. Projecte: «Tactile feedback enriched virtual interaction through virtual reality and beyond (TACTILITY). CPI-22-012».  
2. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
3. Jornada de treball: 20 hores setmanals.  
4. Objecte i període:  
Col·laboració en el projecte de recerca.  
El contracte està determinat per la durada del projecte i la disponibilitat pressupostària.  
5. Requisits:  
Titulació: grau o llicenciatura en Psicologia, o titulació equivalent.  
  
Màster en Psicologia General Sanitària, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència en recerca en l'àmbit de la Psicologia Clínica i de la Salut, i les Tecnologies de la Informació i Comunicació.  
- Formació en tècniques de recerca qualitativa i quantitativa, cerca en bases de dades i realització de revisions sistemàtiques.  
- Formació en psicologia clínica en l'enfocament cognitiu-comportamental (avaluació i tractament).  
- Formació en el camp de les Tecnologies de la Informació i Comunicació.  
- Formació en el camp de la Psicologia Clínica i de la Salut.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
Presidenta: Carolina Moreno Castro, professora del Departament de Teoria dels Llenguatges i Ciències de la Comunicació.  
Vocal 1: Rosa María Baños Rivera, professora del Departament de Personalitat, Avaluació i Tractaments Psicològics.  
Vocal 2: Paula Samper García, professora del Departament de Psicologia Bàsica.  
Vocal 3: Ausiàs Josep Cebolla Martí, professor del Departament de Personalitat, Avaluació i Tractaments Psicològics.  
Secretari: José Heliodoro Marco Salvador, professor del Departament de Personalitat, Avaluació i Tractaments Psicològics.  
  
Comissió avaluadora suplent  
Presidenta: Irene Gil Saura, professora del Departament de Comercialització i Investigació de Mercats.  
Vocal 1: Marta Miragall Montilla, professora del Departament de Personalitat, Avaluació i Tractaments Psicològics.  
Vocal 2: Pedro Rafael Gil Monte, professor del Departament de Psicologia Social.  
Vocal 3: Adriana Mira Pastor, professora del Departament de Personalitat, Avaluació i Tractaments Psicològics.  
Secretari: Jesús Castro Calvo, professor del Departament de Personalitat, Avaluació i Tractaments Psicològics.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Polítiques de Benestar Social (POLIBENESTAR) de la Universitat de València.  
  
  
ANNEX IV  
Oferta pública d'una plaça de tècnic o tècnica superiors de suport a la investigació de la Universitat de València amb contracte laboral temporal. Projecte: «El rol de la apreciación de la funcionalidad corporal en el dolor lumbar. CPI-22-013», finançat per l'Agència Estatal d'Investigació ?AEI- i pel Ministeri de Ciència i Innovació.  
  
  
Condicions generals del lloc de treball ofert  
1. Projecte: «El rol de la apreciación de la funcionalidad corporal en el dolor lumbar. CPI-22-013».  
2. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
3. Jornada de treball: 20 hores setmanals.  
4. Objecte i període:  
Desenvolupament d'entorns de realitat virtual en motor gràfic Unity 3D.  
El contracte està determinat per la durada del projecte i la disponibilitat pressupostària.  
5. Requisits:  
Titulació: grau en Enginyeria Informàtica, o en Enginyeria en Tecnologies de Telecomunicació, o en Disseny i Desenvolupament de Videojocs, o en Tecnologia Digital i Multimèdia, o en Belles Arts, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Cicle Formatiu en Animacions 3D, Jocs i Entorns Interactius, Cicle Formatiu en Videojocs o similars.  
- Coneixements avançats en disseny d'aplicacions interactives, realitat virtual, realitat augmentada, programació, i motor gràfic Unity 3D.  
  
- Coneixements bàsics de Blender o 3ds max.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
Presidenta: Carolina Moreno Castro, professora del Departament de Teoria dels Llenguatges i Ciències de la Comunicació.  
Vocal 1: Rosa María Baños Rivera, professora del Departament de Personalitat, Avaluació i Tractaments Psicològics.  
Vocal 2: Paula Samper García, professora del Departament de Psicologia Bàsica.  
Vocal 3: Ausiàs Josep Cebolla Martí, professor del Departament de Personalitat, Avaluació i Tractaments Psicològics.  
Secretari: José Heliodoro Marco Salvador, professor del Departament de Personalitat, Avaluació i Tractaments Psicològics.  
  
Comissió avaluadora suplent  
Presidenta: Irene Gil Saura, professora del Departament de Comercialització i Investigació de Mercats.  
Vocal 1: Marta Miragall Montilla, professora del Departament de Personalitat, Avaluació i Tractaments Psicològics.  
Vocal 2: Pedro Rafael Gil Monte, professor del Departament de Psicologia Social.  
Vocal 3: Adriana Mira Pastor, professora del Departament de Personalitat, Avaluació i Tractaments Psicològics.  
Secretari: Jesús Castro Calvo, professor del Departament de Personalitat, Avaluació i Tractaments Psicològics.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Polítiques de Benestar Social (POLIBENESTAR) de la Universitat de València.  
  
  
ANNEX V  
Oferta pública d'una plaça de tècnic o tècnica superiors de suport a la investigació de la Universitat de València amb contracte laboral temporal. Projecte: «Nuevas tecnologías aplicadas al patrimonio cultural precolombino. Arte y arquitectura maya. CPI-22-014», programa «Prometeu» per a grups d'investigació d'excel·lència de la Conselleria d'Innovació, Universitats, Ciència i Societat Digital, (GVPROMETEO2020-066) convocades però Resolució de 30 de juliol de 2019.  
  
  
Condicions generals del lloc de treball ofert  
1. Projecte: «Nuevas tecnologías aplicadas al patrimonio cultural precolombino. Arte y arquitectura maya. CPI-22-014».  
2. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
3. Jornada de treball: 20 hores setmanals.  
4. Dotació de l'ajuda: Segons el que estableix l'apartat Primer. 5. A) de l'annex XI, de la Resolució de 30 de juliol de 2019, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2020, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8607/06.08.2019).  
  
5. Objecte i període:  
Dibuix i recreacions dels edificis i manifestacions artístiques maies documentats mitjançant sistemes avançats digitals (escàner làser i fotogrametria).  
El contracte està determinat per la durada del projecte i la disponibilitat pressupostària.  
6. Requisits:  
Titulació: grau o llicenciatura en Belles Arts, o titulació equivalent.  
  
Anglès: certificat de nivell A2, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència en la realització de dibuixos d'arquitectura i manifestacions artístiques maies documentades mitjançant sistemes avançats digitals (escàner làser i fotogrametria).  
- Experiència en la realització i publicació de dibuixos de peces arqueològiques maies.  
- Experiència en la realització, publicació i difusió de recreacions de l'antiguitat maia.  
- Experiència en la participació en excavacions arqueològiques en l'àrea maia.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
Presidenta: Yolanda Gil Saura, professora del Departament d'Història de l'Art.  
Vocal 1: María Cristina Vidal Lorenzo, professora del Departament d'Història de l'Art.  
Vocal 2: Javier Esparcia Pérez, professor del Departament de Geografia.  
Vocal 3: Rafael García Mahiques, professor del Departament d'Història de l'Art.  
Secretari: Sergi Doménech García, professor del Departament d'Història de l'Art.  
  
Comissió avaluadora suplent  
Presidenta: Mercedes Gómez-Ferrer Lozano, professora del Departament d'Història de l'Art.  
Vocal 1: María Luisa Vázquez de Ágredos Pascual, professora del Departament d'Història de l'Art.  
Vocal 2: Manuel Ginés Ruzafa García, professor del Departament d'Història Medieval i Ciències i Tècniques Historiogràfiques.  
Vocal 3: Mireia López Bertrán, professora del Departament d'Història de l'Art.  
Secretari: Luis Vives-Ferrándiz Sánchez, professor del Departament d'Història de l'Art.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Història de l'Art, Facultat de Geografia i Història de la Universitat de València.